[pic] | EUROOPAN YHTEISÖJEN KOMISSIO |

Bryssel 28.6.2007

KOM(2007) 362 lopullinen

KOMISSION KERTOMUS

Komission vuosikertomus takuurahaston tilanteesta ja hoidosta varainhoitovuonna 2006 {SEK(2007) 869}

SISÄLLYSLUETTELO

1. Oikeusperusta 3

2. Rahaston tilanne 31. joulukuuta 2006 3

2.1 Rahoitusanalyysi 3

2.2 Tilinpäätöksen esittäminen 5

2.3 Takuurahaston konsolidoimaton tilinpäätös 31. joulukuuta 2006 5

2.3.1 Takuurahaston konsolidoimaton tase 6

2.3.2 Takuurahaston konsolidoimaton taloudellinen tulos 9

3. Rahaston rahoittaminen 11

3.1. Yleisestä talousarviosta varainhoitovuonna suoritetut maksut 11

3.2. Rahaston rahoitusomaisuuden sijoittamisesta saadut korot 12

3.3. Maksuvelvoitteensa laiminlyöneiltä velallisilta perityt suoritukset 13

4. Rahaston varojen käyttö 13

4.1. Viivästyneiden erien suorittaminen 13

4.2. EIP:n palkkio 13

1. Oikeusperusta

Neuvosto antoi 31. lokakuuta 1994 asetuksen (EY, Euratom) N:o 2728/94, jäljempänä ’asetus’, takuurahaston, jäljempänä ’rahasto’, perustamisesta ulkosuhteisiin liittyville hankkeille. Jos lainansaaja laiminlyö yhteisön myöntämän tai takaaman lainan takaisinmaksun, laina maksetaan takaisin takuurahastosta (EYVL L 293, 12.11.1994, s. 1). Asetusta on muutettu 25. toukokuuta 1999 annetulla neuvoston asetuksella (EY, Euratom) N:o 1149/99 (EYVL L 139, 2.6.1999, s. 1), 22. joulukuuta 2004 annetulla neuvoston asetuksella (EY, Euratom) N:o 2273/2004 (EUVL L 396, 31.12.2004, s. 28) ja viimeksi 30. tammikuuta 2007 annetulla neuvoston asetuksella (EY, Euratom) N:o 89/2007 (EUVL L 22, 31.1.2007, s.1), jäljempänä ’muutettu asetus’. Viimeisintä muutosta on sovellettu 1. tammikuuta 2007 alkaen.

Asetuksen 6 artiklan mukaisesti komissio antoi rahaston varainhoidon Euroopan investointipankin (EIP) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman yleissopimuksen mukaisesti (jäljempänä ’yleissopimus’).

Yleissopimuksen 8 artiklan 2 kohdassa määrätään, että EIP toimittaa komissiolle kunkin vuoden maaliskuun 1. päivään mennessä vuosikertomuksen rahaston tilanteesta ja sen hoidosta sekä rahaston edellisen vuoden tuloslaskelman (taloudellinen tulos) ja taseen (rahaston taloudellinen tilanne). Lisätietoja vuoden 2006 kertomuksesta löytyy komission yksiköiden valmisteluasiakirjan 2 jaksosta, jäljempänä ’liite’[1].

Muutetun asetuksen 7 artiklassa säädetään lisäksi, että komissio toimittaa viimeistään seuraavan varainhoitovuoden toukokuun 31. päivänä Euroopan parlamentille, neuvostolle ja tilintarkastustuomioistuimelle vuosikertomuksen rahaston tilanteesta ja hoidosta edellisenä varainhoitovuonna.

2. Rahaston tilanne 31. joulukuuta 2006

2.1 Rahoitusanalyysi

Rahaston taloudellinen tilanne esitetään IFRS-standardien mukaisesti varainhoitovuoden 2006 lopussa. Rahaston varat olivat yhteensä 1 379 697 691,89 euroa (ks. liitteessä oleva 3 jakso: rahaston taloudellinen tilanne 31. joulukuuta 2006, EIP). Summaan sisältyvät seuraavat rahaston perustamisesta lähtien kertyneet määrät:

- talousarviomaksut rahastoon (2 799 914 500,00 euroa);

- päättyneiden varainhoitovuosien nettotulokset (575 869 592,23 euroa);

- rahaston viivästyneistä eristä suorittamien maksujen takaisinperintä 575 673 913,77 euroa;

- EIP:n vähennetyt hallintokustannukset, joiden määrä on 714 719,38; vastaa vuonna 2007 suoritettavaa maksua;

- myöhässä olevista suorituksista perityt maksut vuodelta 2002 (5 090 662,91 euroa);

- IFRS-standardien soveltamisesta johtuva mukautus rahaston salkun arvon määrittämiseksi (14 996 561,86 euroa) (ks. takuurahaston taseen vastattavissa oleva ”Rahastot”, liitteessä oleva 3 jakso);

- vähennetyt takausmaksujen suoritukset (477 860 856,19 euroa);

- rahaston ylijäämän palautukset talousarvioon (1 775 870 000,00 euroa);

- ja poikkeuksellinen palautus talousarvioon (338 831 402,07 euroa vuonna 2005); palautuksen määrä oli 9 prosenttia 10:lle uudelle jäsenvaltiolle 1. toukokuuta 2004 myönnetyistä toimista jäljellä olevasta määrästä (ks. rahastoasetuksen vuoden 2004 muutoksen 1 jakso).

Siirtyvien erien (743 249,38 euroa, josta 714 719,38 euroa oli hallintokuluja (EIP:lle maksettava palkkio)) vähentämisen jälkeen rahaston nettopositio taseessa oli 31. joulukuuta 2006 yhteensä 1 378 954 442,51 euroa.

Bulgarialle ja Romanialle myönnettyjen luottojen ja lainatakausten määrä lisättynä kertyneillä koroilla oli 31. joulukuuta 2006 2 899 334 719,06 euroa. Koska kyseiset maat liittyivät Euroopan unionin jäseniksi 1. tammikuuta 2007, talousarvioon maksettiin liittymispäivästä alkaen 14. helmikuuta 2007 260 940 124,72 euroa muutetun asetuksen mukaisesti.

Muutetun asetuksen 3 artiklassa säädetään, että rahaston varojen on saavutettava tarkoituksenmukainen taso, ja tavoitesummaksi vahvistetaan 9 prosenttia kuhunkin toimenpiteeseen liittyvien yhteisön pääomasitoumusten kokonaismäärästä, johon lisätään maksamattomat erääntyneet korot.

Näin ollen yhteisön ulkopuolisille maille[2] myönnettyjen luottojen ja lainatakausten määrä, johon lisätään kertyneet korot, oli 31. joulukuuta 2006 yhteensä 11 025 065 532,58 euroa, josta 109 809 066,54 euroa oli kertyneitä korkoja. Asetuksessa määritelty rahaston 1 118 014 317,79 euron suuruisten varojen (1 378 954 442,51 euroa – 260 940 124,72 euroa) ja yhteisön pääomasitoumusten suhde oli 10,1 prosenttia. Koska suhde ylittää tavoitteeksi asetetun 9 prosenttia takausten kokonaismäärästä (noin 992,26 miljoonaa euroa), rahaston ylijäämä on palautettava Euroopan unionin yleiseen talousarvioon, kuten vuonna 2007 muutetun asetuksen 3 artiklan 3 kohdassa säädetään. Vuoden 2008 alustavaan talousarvioesitykseen vuonna 2007 ylijäämänä otettava määrä on 125 750 000,00 euroa.

2.2 Tilinpäätöksen esittäminen

Koska komissio päätti esittää tilinsä uusien, IPSAS/IFRS-tilinpäätösstandardien perusteella luotujen sääntöjen mukaisesti, rahaston konsolidoimattomat tilinpäätökset on laadittu kyseisten periaatteiden mukaisesti siten kuin liitteessä on selvitetty.

2.3 Takuurahaston konsolidoimaton tilinpäätös 31. joulukuuta 2006

Rahaston konsolidoimattoman taseen loppusumma on 1 380 797 489,49 euroa. Lukuun sisältyvät rahaston kokonaisvarat sekä rahastosta katetut maksamattomat määrät, kertyneet viivästyskorot ja muut siirtovelat, jotta rahastolle voitaisiin vuoden lopussa laatia täydellinen tilinpäätös, joka konsolidoidaan EU:n konsolidoituun taseeseen.

Tilinpäätöksen esittämistä koskevat tärkeimmät muutokset esitetään alaviitteissä, jotta lukuja voidaan verrata liitteessä (kohta 3.2) esitetyn EIP:n tilinpäätöksen lukujen kanssa.

2.3.1 Takuurahaston konsolidoimaton tase

Tase: Vastaavaa (euroa) | 2006 | 2005 |

Vaihtuvat vastaavat |

Lyhytaikaiset saamiset | 1 099 797,60 | 1 227 798,12 |

Muut | 1 099 797,60 | 1 227 798,12 |

Lyhytaikaiset sijoitukset | 939 964 332,03 | 1 008 639 934,02 |

Myytävissä olevat sijoitukset – hankintamenon mukaan | 909 631 292,30 | 946 662 502,30 |

Myytävissä olevat sijoitukset – vakuutusmatemaattiset erot | -7 298 412,75 | -8 860 547,41 |

Myytävissä olevat sijoitukset – käyvän arvon oikaisut | 14 654 734,60 | 46 565 266,11 |

Myytävissä olevat sijoitukset – siirtosaamiset | 22 976 717,60 | 24 272 713,02 |

Myytävissä olevat sijoitukset – arvon alentuminen |

Käteisvarat ja muut rahavarat | 439 733 359,86 | 316 024 023,23 |

Käyttötilit | 1 158 007,44 | 1 582 089,98 |

Lyhytaikaiset talletukset, nimellisarvo | 436 500 000,00 | 313 500 000,00 |

Lyhytaikaista talletuksista kertyneet korot | 2 075 352,42 | 941 933,25 |

Muut rahavarat - kulut |

Muista rahavaroista kertyneet korot |

Vaihtuvat vastaavat yhteensä | 1 380 797 489,49 | 1 325 891 755,37 |

YHTEENSÄ | 1 380 797 489,49 | 1 325 891 755,37 |

Tase: Vastattavaa (euroa) | 2006 | 2005 |

A. OMA PÄÄOMA |

Pääoma (takuurahasto) | 685 213 097,93 | 650 303 097,93 |

Talousarviosta suoritetut maksut | 559 463 097,93 | 557 573 097,93 |

(talousarvioon maksettava ylijäämä) | 125 750 000,00 | 92 730 000,00 |

Rahastot | 14 996 561,86 | 46 981 944,72 |

Sovelletaan ensimmäistä kertaa – käyvän arvon rahasto | 341 827,26 | 416 678,61 |

Muutos myytävissä olevien sijoitusten käyvässä arvossa | 14 654 734,60 | 46 565 266,11 |

Kertynyt ylijäämä/alijäämä | 627 856 153,68 | 577 197 865,26 |

Edellisten tilikausien ylijäämä | 627 856 153,68 | 577 197 865,26 |

Varainhoitovuoden taloudellinen tulos | 51 965 637,41 | 50 658 288,42 |

Oma pääoma yhteensä | 1 380 031 450,88 | 1 325 141 196,33 |

B. LYHYTAIKAINEN VIERAS PÄÄOMA |

Muut lyhytaikaiset velat | 766 038,61 | 750 559,04 |

Muut | 766 038,61 | 750 559,04 |

Lyhytaikainen vieras pääoma yhteensä | 766 038,61 | 750 559,04 |

YHTEENSÄ | 1 380 797 489,49 | 1 325 891 755,37 |

Taseen liitetiedot:

- ’Muut lyhytaikaiset saamiset’ tarkoittaa takuurahastolle esitettyjä takausvaateita. Tähän määrään sisältyvät pääoma, korot ja yhteisön talousarvioon maksettaviksi kuuluvat sakkoseuraamukset, jotka johtuvat rahaston väliintulosta takaukseen perustuvien suoritusten osalta.

- Omaan pääomaan kuuluvan ’kertyneen ylijäämän’ ero verrattuna liitteessä olevassa 3.3 kohdassa esitettyyn rahaston taloudelliseen tilanteeseen selittyy takausvaateiden ja sakkoseuraamusten palautuksilla rahastoon.

- ’Muut lyhytaikaiset velat’ sisältävät vuonna 2006 EIP:n hallintopalkkion, tilintarkastusmaksut, tilinpäätöstarkastuksista kertyneet palkkiot ja EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta.

2.3.2 Takuurahaston konsolidoimaton taloudellinen tulos

Takuurahasto – Konsolidoitu taloudellinen tulos (euroa) | 2006 | 2005 |

Tuotot rahoitustoiminnasta | 52 981 320,04 | 51 555 876,17 |

Korkotuotot |

Käteisvarojen ja muiden rahavarojen korkotuotot | 11 443 127,48 | 6 280 520,69 |

Myytävissä olevien sijoitusten korkotuotot | 41 538 192,56 | 44 158 957,25 |

Muut korkotuotot | -88 004,16 |

Kurssivoitot | 54 152,53 |

Myytävissä olevien sijoitusten toteutuneet myyntivoitot | 0.00 | 1 150 249,86 |

Myytävissä olevien sijoitusten arvonalentumistappioiden peruuttaminen |

Muut tuotot rahoitustoiminnasta |

Rahoitustoiminnan kulut | -1 015 682,63 | -897 587,75 |

Korkokulut |

Käteisvarojen ja muiden rahavarojen korkokulut |

Kurssitappiot | -128 000,52 |

Myytävissä olevien sijoitusten toteutuneet myyntitappiot |

Myytävissä olevien sijoitusten arvonalentumistappiot |

Muut rahoituskulut, | -887 682,11 | -897 587,75 |

joista hallintopalkkiot | -714 719,38 | -702 497,47 |

MUUN TOIMINNAN YLIJÄÄMÄ | 51 965 637,41 | 50 658 288,42 |

YLIJÄÄMÄ VARSINAISESTA TOIMINNASTA |

Muun kuin varsinaisen toiminnan voitot |

Muun kuin varsinaisen toiminnan tappiot |

SATUNNAISERIEN YLIJÄÄMÄ |

VARAINHOITOVUODEN TALOUDELLINEN TULOS | 51 965 637,41 | 50 658 288,42 |

Konsolidoimattoman taloudellisen tuloksen liitetiedot:

- ’Muihin korkotuottoihin’ liittyvät mukautukset vuonna 2005 johtuvat saatavien seuraamusmaksujen arvostuksen muutoksesta.

- ’Kurssivoitot’ vuonna 2005 viittaavat ’muiden saamisten’ arvostukseen.

’Muut rahoituskulut’ sisältävät EIP:n hallintopalkkion, tilintarkastusmaksut, tilinpäätöstarkastuksista kertyneet palkkiot ja EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta.

3. Rahaston rahoittaminen

3.1. Yleisestä talousarviosta varainhoitovuonna suoritetut maksut

Maksusuorituksia koskevien yksityiskohtaisten sääntöjen oikeusperustat esitetään liitteessä olevassa 1 jaksossa.

Talousarvion kurinalaisuudesta 26. syyskuuta 2000 annetussa neuvoston asetuksessa (EY) N:o 2040/2000 (EYVL L 244, 29.9.2000, s. 27) säädetään, että yleiseen talousarvioon voidaan muodostaa varaus luottoja ja lainatakauksia varten. Vuonna 2006 kyseiseen varaukseen oli myönnetty 229 miljoonan euron määrärahat, joilla oli tarkoitus kartuttaa takuurahastoa suorittamalla määrärahasiirtoja takuurahaston maksuja koskevaan budjettikohtaan.

Edellä mainittujen oikeusperustojen nojalla budjettivallan käyttäjä hyväksyi vuonna 2006 yhden rahaston kartuttamiseen tarkoitetun määrärahasiirron, jonka kokonaismäärä oli 127 640 000,00 euroa.

- Määrärahasiirto DEC20/2006[3]: 127 640 000,00 euroa. Tämä siirto tehtiin takuurahaston kartuttamiseksi, ja se perustui neuvoston 22. joulukuuta 1999, 6. marraskuuta 2001 ja 22. joulukuuta 2004 tekemiin päätöksiin, jotka ovat asetuksen liitteessä säädettyjen järjestelyjen mukaisia.

Tätä siirtoa koskevat päätökset esitetään liitteessä olevassa 1 jaksossa.

Määrärahasiirto 127 640 000,00 euroa suoritettiin kompensaatiojärjestelmässä rahastosta palautettua ylijäämää (92 730 000,00 euroa) vastaan. Sen vuoksi rahastoon maksettiin 34 910 000,00 euron nettomäärä 31. heinäkuuta 2006.

Neuvosto hyväksyi 30. tammikuuta 2007 muutoksen (ks. oikeusperustaa koskeva jakso 1), jota sovelletaan 1. tammikuuta 2007 alkaen. Muutoksella pyritään ensisijaisesti tehostamaan budjettivarojen käyttöä, jolloin rahaston rahoitus perustuisi myönnettyjen lainatakausten toteutuneisiin määriin.

Talousarviota koskevasta kurinalaisuudesta ja moitteettomasta varainhoidosta tehdyn Euroopan parlamentin, neuvoston ja komission välisen toimielinten sopimuksen[4] mukaisesti rahaston rahoitus toteutetaan otsakkeeseen 4 kuuluvasta budjettikohdasta (ulkosuhteet) eikä erityisvarauksen kautta kuten ennen[5].

3.2. Rahaston rahoitusomaisuuden sijoittamisesta saadut korot

Rahaston rahoitusomaisuus on sijoitettu niiden varainhoitoperiaatteiden mukaan, joista määrätään 23. ja 25. marraskuuta 1994 allekirjoitetun Euroopan yhteisön ja EIP:n yleissopimuksen liitteessä, sellaisena kuin yleissopimus on muutettuna 17. ja 23. syyskuuta 1996 tehdyllä täydennyksellä N:o 1 sekä 26. huhtikuuta ja 8. toukokuuta 2002 tehdyllä täydennyksellä N:o 2. Täydennyksellä N:o 2 muutettiin vuonna 2002 sijoitusperiaatteita, jotta saataisiin korjattua ylilikviditeettiä, joka oli ylittänyt 50 prosenttia rahoitusomaisuudesta ja joka rajoitti rahaston tuottoa. Lyhytaikaisen likviditeetin säilyttämiseen soveltuvia instrumentteja laajennettiin noudattaen rajoitusta, jonka mukaan vähintään kolmasosa varoista on sijoitettava lyhytaikaisiin sijoituksiin (enintään yksi vuosi). Niissä otetaan nyttemmin huomioon vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään vuoden, alkuperäisestä erääntymisajasta riippumatta. Kiinteäkorkoiset arvopaperit ovat lunastettavissa 100 prosenttiin nimellisarvosta erääntymispäivänä, kun taas vaihtuvakorkoiset arvopaperit voidaan milloin tahansa myydä lähes 100 prosentin hintaan riippumatta niiden jäljellä olevasta erääntymisajasta. Jotta säilytetään tasapaino niiden instrumenttien välillä, joiden likviditeetti on varmistettu, vähintään 18 prosenttia (joka vastaa kaksinkertaista rahaston rahoitusastetta) pidetään rahamarkkinasijoituksina, erityisesti pankkitalletuksina. Uusi rakenne paransi rahaston tuottoa ja piti samalla yllä varovaisuusperiaatteen mukaista likviditeettitasoa.

Vuoden 2006 lopussa toteutui lähes kokonaisuudessaan sijoitussalkkua koskeva jakotavoite, joka oli otettu käyttöön vuonna 2005, eli sijoitusten jakaminen tasapuolisesti kahden ja kymmenen vuoden erääntymisaikojen kesken. Täytäntöönpanon odotetaan toteutuvan kokonaisuudessaan vuoden 2007 kuluessa.

Sijoitussalkku kehittyi tavoitettaan paremmin (ks. lisätietoja liitteessä olevasta kohdasta 2.5.2 Tulos). Vuoden 2006 lopussa tuottoero vertailuarvoon oli 6,45 peruspistettä yli tavoitteen.

Komission ja EIP:n yhteisellä sopimuksella on laadittu luettelo pankeista, joihin talletuksia voidaan tehdä. Alkuperäistä luetteloa on jouduttu tarkistamaan säännöllisin väliajoin, koska talletuspankkien luokitukset muuttuvat. Suurin osa kyseisistä pankeista kuuluu euron selvitysjärjestelmään. Niiden Moody's-luokitus on vähintään A1 pitkällä aikavälillä ja P1 lyhyellä aikavälillä tai vastaava Standard & Poors- tai Fitch-luokitus. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata hyvä tuotto ja riskien hajauttaminen.

Vuonna 2006 rahavarat, rahaston käyttötilit ja arvopaperisijoitukset tuottivat korkoja yhteensä 52 981 320,04 euroa. Nämä korot jakautuivat seuraavasti:

- Talletukset ja käyttötilit : 11 443 127,48 euroa. Kyseessä on tilanne 31. joulukuuta 2006, ja määrässä on mukana pankkitalletusten muodossa tehdyistä sijoituksista saadut korot (10 272 574,00 euroa) ja vuonna 2005 kertyneiden korkojen muutos (1 133 419,17 euroa). Käyttötilien osuus oli 37 134,31 euroa, joka sisältää käyttötilille kirjatut korot.

- Arvopaperisalkku : 41 538 192,56 euroa. Lukuun sisältyvät 31. tammikuuta 2006 mennessä arvopapereista kertyneet korot (44 781 061,69 euroa) ja kertyneiden korkojen muutos (1 295 995,14 euroa). Arvopaperisijoitusten korot kertyvät arvopaperimuodossa tehdyistä sijoituksista, joihin sovelletaan sen yleissopimuksen sijoitusperiaatteita, jolla EIP valtuutettiin hoitamaan rahaston likvidejä varoja. Näistä tuloista on kuitenkin vähennettävä varainhoitovuodelle kohdistettavaa hankinta-arvon ja lunastusarvon erotusta vastaava 1 946 873,99 euron erä, joka suhteutetaan salkussa olevien arvopapereiden jäljellä olevaan erääntymisaikaan (vastaa jaksotettua preemiota tai hinnanalennusta, joka on kirjattu tuloslaskelmaan).

Korkotuotot esitetään varainhoitovuoden tuloksessa.

3.3. Maksuvelvoitteensa laiminlyöneiltä velallisilta perityt suoritukset

Vuonna 2006 ei peritty takaisin mitään suorituksia. Rahaston perittävänä on edelleen 1 448 433,44 Yhdysvaltain dollarin suuruinen määrä, joka liittyy maksamattomaan sakkokorkoon.

4. Rahaston varojen käyttö

4.1. Viivästyneiden erien suorittaminen

Rahastosta ei maksettu viivästyneitä eriä vuonna 2006.

4.2. EIP:n palkkio

Yleissopimuksen toisessa täydennyksessä, joka allekirjoitettiin 26. huhtikuuta ja 8. toukokuuta 2002, määrätään, että pankin palkkio määräytyy soveltamalla rahaston rahoitusomaisuuden kuhunkin erään alenevaa vuosipalkkioprosenttia. Palkkio lasketaan rahaston varojen keskimääräisestä arvosta.

Vuodeksi 2006 EIP:n palkkio vahvistettiin 714 719,38 euroksi, joka sisällytettiin tuloslaskelmaan ja kirjattiin taseen vastattaviin siirtosaamisina. Palkkio maksettiin EIP:lle helmikuussa 2007.

[1] SEC(2007)

[2] Muutetussa asetuksessa säädetään, että rahaston kattamat toimet jäsenyyteen valmistautuvien maiden hyväksi pysyvät unioniin liittymisen jälkeenkin yhteisön takauksen piirissä. Ne eivät kuitenkaan enää liittymispäivän jälkeen ole ulkosuhteisiin liittyviä hankkeita, vaan ne katetaan rahaston sijaan suoraan Euroopan unionin yleisestä talousarviosta.

[3] SEC(2006) 646 lopullinen.

[4] EUVL C 139, 14.6.2006, s. 1.

[5] Talousarvion kurinalaisuus kuitenkin varmistetaan, koska

- makrotaloudellisiin tarkoituksiin myönnettävät lainat edellyttävät neuvoston päätöksiä;

- Euratomin ja EIP:n takaamat lainat edellyttävät neuvoston hyväksymiä monivuotisia enimmäismääriä.